open-index/open-wikipedia-markdown huggingface dataset:
Svätopluk Šablatúra

JUDr. **Svätopluk Šablatúra** (* 7. september 1929, Skalica – † 16. január 2016, Bratislava) bol slovenský dabingový režisér, priekopník slovenského dabingu, pomocný filmový režisér a súdny znalec v odbore filatelistiky.

V roku 1957 založil vo filmových ateliéroch na Kolibe prvé slovenské dabingové štúdio (dovtedy sa slovenský dabing vyrábal mimo Slovenska). Réžii slovenského dabingu sa venoval približne štyridsať rokov. Od samotného počiatku štúdií na Kolibe až po odchod do dôchodku v roku 2000 v Slovenskej televízii.

Režíroval veľké množstvo známych dabingov, vrátane filmu *Snehulienka a sedem trpaslíkov* a *Winnetou III: Posledný výstrel*. Jeho prvým režijným debutom v dabingu bol krátkometrážny ruský animovaný film *Miško darebák* (*rus.* Мишка задира, Miška zadira) z roku 1956, ktorý režíroval v roku 1957. Počas svojho pôsobenia v dabingu vypracoval aj zborník pod názvom *Umenie dabovať*. Pracoval aj ako pomocný režisér v Slovenskom filme, napr. pri filmoch *Kozie mlieko* (réžia Ondrej Jariabek, 1950) a *Pole neorané* (réžia Vladimír Bahna, 1953).

Bol taktiež filatelistom a súdnym znalcom pre známky.

## Réžia slovenského znenia (výber)

### Filmy
* 1989: Legenda o zlatej perle
* 1985: Sudca
* 1981: Dobrodružstvo Ali Babu a 40 zbojníkov
* 1979: Deväť mesiacov
* 1976: Finist jasný sokol
* 1975: Kniha džunglí
* 1974: Medvedík Yogi
* 1974: Aladinova zázračná lampa
* 1971: Dumbo
* 1970: Popoluška
* 1970: Snehulienka a sedem trpaslíkov
* 1969: Zlato v Black Hills
* 1968: Náčelník Veľký had
* 1967: Poklad Inkov
* 1967: Winnetou – posledný výstrel
* 1966: Synovia Veľkej medvedice
* 1964: Flying Clipper - Cesta za snami pod bielymi plachtami
* 1964: Kráľovstvo krivých zrkadiel
* 195758: Šakal a ťava
* 195758: Lodička
* 1957: Miško darebák

## Publikácie
* *Umenie dabovať*
* *Svet dabingu*

## Pozri aj
* Dabing

## Referencie


## Externé odkazy
* 
* 
*  
* Svätopluk Šablatúra na FDb.cz

Kategória:Slovenskí filmoví režiséri
Kategória:Slovenskí dabingoví režiséri
Kategória:Slovenskí filatelisti
Kategória:Osobnosti zo Skalice
František Novotný

**František Novotný** môže byť:
* český geodet (* 1864† 1918), pozri František Novotný (geodet)
* český filológ a prekladateľ (* 1881† 1964), pozri František Novotný (filológ)
* český letecký konštruktér (* 1896† 1946), pozri František Novotný (konštruktér)
* český technik a autor science fiction literatúry (* 1944), pozri František Novotný (spisovateľ)
* český huslista (* 1964), pozri František Novotný (huslista)
* český textár, básnik a rozhlasový redaktor, pozri František Novotný (textár)

Novotný, František
Voľby do orgánov samosprávy obcí na Slovensku v roku 2010

náhľad|Zastupiteľstvo
**Voľby do orgánov samosprávy obcí na Slovensku v roku 2010** alebo hovorovo **komunálne voľby v roku 2010** sú voľby poslancov zastupiteľstiev a starostov obcí, mestských častí a primátorov miest, ktoré sa uskutočnili 27. novembra 2010. Celoslovenská volebná účasť dosiahla 49,69% voličov.

## Výsledky
### Primátori krajských miest
Pri voľbách primátorov a starostov SR sa využíva jednokolový volebný systém relatívnej väčšiny, ktorý znamená, že zvíťazí kandidát s najväčším počtom hlasov, pričom nepotrebuje získať nadpolovičnú väčšinu hlasov.

### Počet a podiel zvolených starostov a primátorov podľa politických subjektov

## Referencie

2010
Kategória:2010 na Slovensku
Kategória:Voľby 2010
Jan Svěrák

**Jan Svěrák** (* 6. február 1965, Žatec) je český režisér, scenárista a herec. Jeho otec je scenárista a herec Zdeněk Svěrák. 

## Zo života
Vyštudoval katedru dokumentaristiky na pražskej FAMU. On aj jeho filmy získali množstvo ocenení, vrátane Oscara, Krištáľového glóbusu, Zlatého Glóbusu a Tokyo Grand Prix.

V súčasnosti žije v Prahe.

## Filmografia
* *[[Ropáci]]* (1988), Academy Award za najlepší študentský film
* *[[Obecná škola]]* (1991), Nominácia na Academy Award
* *[[Jízda]]* (1994), Krištáľový glóbus na filmovom festivale Karlove Vary
* *[[Akumulátor 1]]* (1994)
* *[[Kolja]]* (1996), Academy Award za najlepší cudzojazyčný film
* *[[Tmavomodrý svět]]* (2001)
* *Tatínek* (2004)
* *[[Vratné lahve]]* (2007)
* *[[Kuky se vrací]]* (2010) Cena za experimentálny film na filmovom festivale Karlove Vary

## Referencie

## Literatúra
* Kdo je kdo : 91/92 : Česká republika, federální orgány ČSFR. Díl 2, N–Ž. Praha : Kdo je kdo, 1991. 637-1298 s. ISBN 80-901103-0-4. s. 921-922. 
* Kdo je kdo = Who is who : osobnosti české současnosti : 5000 životopisů / (Michael Třeštík editor). 5. vyd. Praha : Agentura Kdo je kdo, 2005. 775 s. ISBN 80-902586-9-7. s. 620. 
* Osobnosti - Česko : Ottův slovník. Praha : Ottovo nakladatelství, 2008. 823 s. ISBN 978-80-7360-796-8. s. 672. 
* Miloš Smetana: *[[Jan Tříska]]*, nakl.&nbsp;XYZ, Praha, 2004, str.&nbsp;125–6, 128–130, 140, ISBN 80-903399-5-6
*  TOMEŠ, Josef, a kol. Český biografický slovník XX. století : III. díl : Q-Ž. Praha ; Litomyšl : Paseka ; Petr Meissner, 1999. 587 s. ISBN 80-7185-247-3. s. 222. 

## Externé odkazy
* 
* 
* 
* Jan Svěrák "Na plovárně" v ČT
* Osobná stránka
* Jan Svěrák  
* Biografia

Kategória:Českí filmoví režiséri
Kategória:Českí filmoví scenáristi
Kategória:Absolventi FAMU v Prahe
Kategória:Držitelia Českého leva
Kategória:Osobnosti zo Žatca
Somozovci

**Somozovci** predstavujú rodinný klan diktátorov, ktorého členovia vládli v Nikaragui od r. 1937 do r. 1979. K moci sa dostali vďaka podpore vlády USA pri potláčaní nepokojov namierených proti americkej vojenskej intervencii v Nikarague v 30. rokoch 20. storočia. USA ich výrazne podporovali aj neskôr, takmer až dokonca ich vládnutia, ktoré bolo prerušené Sandinovskou revolúciou. Somozovci nad Nikaraguou vládli buď priamo ako oficiálny prezidenti, alebo z pozadia ako hlavný velitelia ich de facto súkromnej armády, tzv. *Národnej gardy*.

Hlavnými predstaviteľmi Somozovej dynastie boli:
* Anastasio Somoza García (18961956) – vládol v rokoch 19371956, otec
* Luis Somoza Debayle (19221967) – najstarší syn A. S. Garcíu, vládol od r. 1956 do r. 1967
* Anastasio Somoza Debayle (19251980) – najmladší syn A. S. Garcíu, vládol v r. 19671979
## Externé odkazy
*Somoza Dynasty

Kategória:Dejiny Nikaraguy
Kategória:Dynastie
Trancecore

**Trancecore** (tiež známy ako **Hardcore Trance**) je kombináciou Trance a Hardcore (predovšetkým Happy hardcore a Freeformu). Obsahuje tvrdé 4/4 beaty melódie a vokály, ktoré sú známe predovšetkým z Uplifting trance. Tempo tohto žánru sa pohybuje okolo 200 BPM.

Trancecore sa môže pliesť s Hardstyle, ale hardstyle je pomalší a má bližšie k Nu style gabber.

## Najznámejší umelci
* Deejay Bee
* DJ Breeze
* DJ Seduction
* Dougal
* Gammer
* Overflow
* Scott Brown
* Sharkey
* TKM

## Najznámejšie vydavateľstvá
* Essential Platinum
* Infinity Recordings
* Maximum Impact

Kategória:Techno hudobné žánre
Filip Krajinović

**Filip Krajinović** (; * 27. február 1992, Sombor, Juhoslávia, dnes Srbsko) je súčasný srbský profesionálny tenista. V minulosti bol šiestym hráčom juniorského rebríčka a v roku 2008 sa prebojoval do semifinále juniorských kategórií na Wimbledone a US Open. Do profesionálneho tenisu sa dostal v roku 2009 a účinkuje predovšetkým na turnajoch ATP Challenger Tour.

## Externé odkazy

Kategória:Srbskí tenisti
Vysoké Taury

**Vysoké Taury** () sú najvyššie pohorie v Alpách na východ od Brennerského priesmyku a zároveň najvyššie pohorie v Rakúsku. Rozprestiera sa v rakúskych spolkových krajinách Salzbursko, Korutánsko, Tirolsko a malou časťou aj v talianskej provincii Bolzano – Horná Adiža.

Na severe je pohorie od Kitzbühelských Álp ohraničené údolím rieky Salzach. Na východe oddeľuje Nízke Taury od Vysokých údolie rieky Mur a priesmyk Murtörl. Südliche Kalkalpen oddeľuje na juhu rieka Dráva a na západe Zillertalské Alpy priesmyk Birnlücke.

Časť územia je chráneným územím ako Národný park Vysoké Taury, ktorý je najväčší v Alpách. Oblasť pohoria je husto zaľadnená, je tu aj najväčší ľadovec v Rakúsku Pasterze.

## Delenie
Orografické delenie v smere od západu na východ:
* Venedigergruppe (približne 20 vrcholov nad 3 000 m, najvyšší Großvenediger 3 662 m)
* Granatspitzgruppe (Großer Muntanitz 3 236 m)
* Glocknergruppe (Grossglockner 3 798 m)
* Goldberggruppe (Hocharn 3 254 m)
* Ankogelgruppe (Hochalmspitze 3 360 m) s Hafnergruppe a Reißeckgruppe.
V južnej časti, mimo hlavného hrebeňa:
* Rieserfernergruppe (Hochgall 3 436) a Lasörlinggruppe (Grosser Lasörling 3 098)
* Villgratner Berge alebo Defereggengebirge (Weiße Spitze 2 963 m)
* Schobergruppe (Petzeck 3 283 m)
* Kreuzeckgruppe (Mölltaler Polinik 2 784 m).

## Najvyššie vrcholy

## Geológia
Vysoké Taury tvoria tektonické okno (tektonické okno Vysokých Taur), v ktorom vystupujú spod hornín austroalpinika celky penninika. Penninikum aj niektoré celky austroalpinika sú postihnuté vysokou metamorfózou. Tieto horniny sú preto spravidla relatívne pevnejšie a odolnejšie erózii, čo spolu s výzdvihom oblasti spôsobuje, že sú Vysoké Taury najvyšším celkom Východných Álp.

## Galéria

Súbor:Grossglockner1.JPG|Großglockner z juhu
Súbor:Dreiherrnspitze.jpg|Dreiherrnspitze zo západu, rok 1890

Súbor:Hochalmspitze vom Reisseck aus.JPG|Hochalmspitze z juhu


## Zdroj
* 


Kategória:Pohoria v Rakúsku
Kategória:Pohoria v Taliansku
Kategória:Pohoria v Alpách
Berkeley (Kalifornia)

**Berkeley** () je mesto na východnom pobreží Sanfranciského zálivu v severnej Kalifornii. Na juhu susedí s mestami Oakland, Emeryville na severe s Albany. Východ mesta tvorí hranicu s Contra Costa County, ktorá kopíruje smer pohoria Berkeley Hills. 

V meste sídli Kalifornská univerzita, ktorá je najstaršia zo systému Kalifornských univerzít a národné výskumné stredisko Lawrence Berkeley National Laboratory. Mesto je známe ako jedno z politicky najliberálnejších v krajine, pričom podľa štúdie z roku 2005 bolo tretie. Mesto je známe ako centrum vzdelávania a výskumu, okrem toho sa tu nachádza viacero múzeí a konajú sa festivaly umenia.

## Dejiny
Mesto je pomenované po írskom filozofovi Berkeleym. Prví potomkovia Európanov prišli do oblasti v roku 1776. Univerzita bola založená v roku 1868. Počas rokov 1960 a 1970 prekvitalo v meste hnutie Hippies. Študenti miestnej univerzity viedli národné protestné hnutie proti americkej angažovanosti vo vietnamskej vojne a pre mnohých sa mesto stalo symbolom nesúhlasu.

## Veda a výskum
Berkley je významným miestom výskumu jadrovej fyziky, v urýchľovači častíc tu boli objavené prvé transurány a podľa mesta bol pomenovaný prvok berkélium.

## Partnerské mestá
*  Blackfeet Nation, Kalifornia, USA
*  Brits, Južná Afrika
*  Dmitrov, Rusko
*  Džibuti, Džibutsko
*  Gao, Mali
*  Jena, Nemecko
*  León, Nikaragua
*  Palma Soriano, Kuba
*  Sakai, Japonsko
*  San Antonio Los Ranchos, Salvádor
*  Ulan-Ude, Rusko
*  Uma-Bawang, Malajzia
*  Yondó, Kolumbia
*  Yurok Tribe, Kalifornia, USA

## Osobnosti mesta
* James Ivory (* 1928), filmový režisér
* Ursula Kroeberová Le Guinová (* 1929), spisovateľka
* Dana Scott (* 1932), informatik
* John Cipollina  (* 1943 - † 1989), gitarista
* Kathleen Kennedy (* 1953), filmová producentka
* Curtis McMullen (* 1958), matematik
* Rebecca Romijn (* 1972), herečka
* Ben Affleck (* 1972), herec
* Mike Dirnt (* 1972), hudobník (Green Day)

## Referencie

## Iné projekty
.


Kategória:Mestá v Kalifornii
Nórsko na Zimných olympijských hrách 2010

**[[Nórsko]] na [[Zimné olympijské hry 2010|Zimných olympijských hrách 2010]]** reprezentovalo 99 športovcov v 11 športoch.

## Medailisti

## Referencie


## Externé odkazy
* https://library.olympics.com/Default/digital-viewer/c-176273

Kategória:Krajiny na Zimných olympijských hrách 2010
2010
Industriálna hudba

**Industriálna hudba** alebo **Industrial** je štýl experimentálnej hudby, ktorý čerpá z provokatívnych tém a narúšania tradičných hudobných postupov. Termín bol vytvorený v polovici 70-tych rokov so založením vydavateľstva Industrial Records skupinou Throbbing Gristle a vytvorením sloganu „industrial music for industrial people“. Všeobecne platí, že štýl je tvrdý a náročný. Webová stránka Allmusic definuje industrial ako „väčšinou drsné a agresívne fúzie rocku a elektronickej hudby“; „spočiatku zmes avantgardných elektronických experimentov (tape music, musique concrète, white noise, syntetizátory, sekvencery, atď.) a punkovej provokácie.“

Prví industriálni umelci experimentovali s hlukom a esteticky kontroverznými témami, hudobne a vizuálne, ako je fašizmus, sérioví vrahovia a mágia. Medzi prominentných industriálnych umelcov patria Throbbing Gristle, SPK, Boyd Rice, Cabaret Voltaire, a Z'EV.

## Referencie

## Iné projekty
Berkeley

**Berkeley** môže byť označenie miesta:
* v Austrálii:
** predmestie mesta Wollongong, pozri Berkeley (Nový Južný Wales)
* v Kanade:
** lokalita v provincii Ontário, pozri Berkeley (Ontário) 
** súostrovie v teritóriu Nunavut, Ostrovy Berkeley 
* v Spojenom kráľovstve:
** mesto v metropolitnom grófstve Gloucestershire, pozri Berkeley (Gloucestershire)
*** Hrad Berkeley
** námestie v Londýne, pozri Berkeley Square (Londýn)
** námestie v Bristole, pozri Berkeley Square (Bristol)
* v Spojených štátoch
** mesto v Kalifornii, pozri Berkeley (Kalifornia)
** lokalita v meste Denver v štáte Colorado, pozri Berkeley (Denver)
** dedina v štáte Illinois, pozri Berkeley (Illinois)
** predmestie mesta St. Louis v štáte Missouri, pozri Berkeley (Missouri)
** lokalita v štáte New Jersey, pozri Berkeley (New Jersey)
** lokalita v Albemarle County v štáte Virgínia, pozri Berkeley (Albemarle County)
** lokalita v Charles City County v štáte Virgínia, pozri Berkeley (Charles City County)

**Berkeley** môže byť aj:
* priezvisko, pozri Berkeley (priezvisko)
Taxín

**Taxín** je súhrnný názov pre zmes jedovatých diterpénových alkaloidov z rastlín čeľade tisovité (*Taxaceae*). Taxíny účinkujú ako mitotický jed tým, že interferujú s funkciou mikrotubúl pri delení bunky. Táto vlastnosť sa využíva pri chemoterapii.

## Taxíny

File:Docetaxel.svg|Docetaxel z tisu obyčajného (*Taxus baccata*) 
File:Taxol.svg|Paclitaxel z tisu krátkolistého (*Taxus brevifolia*)


## Zdroj
* 

Kategória:Alkaloidy
Kategória:Terpény
Kategória:Cytostatiká
Funktronica

**Funktronica** (niekedy aj **electro-funk** alebo **Nu Funk**) je žáner, ktorý bol vytvorený okolo roku 2000 ako odkaz na štýly, ktoré kombinujú funkové beaty a niekedy aj jazzové inštrumentácie s elektronickou hudbou. Rovnako ako termíny funk a electronica, funktronica je voľne definovaný hudobný žáner. Pohybuje sa od kombinácie živých inštumentácií (synkopovaný rytmus, silná basová linka, rytmus gitary ostrý ako britva) s novou technológiou a high-end výrobnými technikami. Tomoto žánru je niekedy pripisovaný termín **Organic Techno** skupinami ako Zilla a The Disco Biscuits. Skoré vplyvy na nový zvuk funktronicu je skupina z 80-tych rokov Zapp.

## Funktronica umelci
Umelci, ktorí boli citovaný hudobnými kritikmi za umelcov so zvukom funktronicu:
* Bonde do Rolê
* Chromeo
* Particle
* RJD2
* TLC
* Zilla

## Pozri aj
* Electro
* Funk
* Nu jazz
* Acid jazz
* Livetronica

## Referencie

Kategória:Funkové hudobné žánre
Kategória:Elektronické hudobné žánre
Čertovo jezero

náhľad|Čertovo jezero
**Čertovo jezero** ( *Teufels-See*) je povesťami opradené jazero ľadovcového pôvodu v okrese Klatovy v Plzeňskom kraji v Česku. Nachádza sa na juhovýchodnom svahu Jezerní hory, blízko mesta Železná Ruda (Špičák). Vodná plocha sa nachádza v nadmorskej výške , jej rozloha je  a hĺbka jazera dosahuje miestami .

Jazero obklopuje pralesovitý smrekový porast. Ako jediné zo šumavských ľadovcových jazier náleží k povodiu Dunaja.

## Ochrana prírody
Ochrana *Čertova* aj neďalekého Černého jazera začala už v roku 1911 a od roku 1933 sú obe súčasťou národnej prírodnej rezervácie Černé a Čertovo jezero o rozlohe . Vo fytoplanktóne sú zastúpené panciernatky *[[Peridinium umbonatum]]* a *[[Gymnodinium uberrimum]]* a Žltohnedé riasy *[[Dinobryon pediforme]]*.

## Iné projekty

## Literatúra
* *Ottova Encyklopedie, Česká republika, Zeměpis, Čertovo jezero, Ottovo nakladatelství Praha, 2006 ISBN 80-7360-456-6*
* *999 turistických zajímavostí České republiky, Černé a Čertovo jezero*, Soukup & David, 1999, ISBN 80-242-0183-6''

## Externé odkazy
* Čertovo jezero na Wikimapy 
* Národná prírodná rezervácia Černé a Čertovo jezero 

Kategória:Jazerá v Česku
Kategória:Jazerá na Šumave
Alchemilka obyčajná

**Alchemilka obyčajná** (*Alchemilla vulgaris*) je liečivá rastlina z čeľade ružovité (*Rosaceae*).

Latinský názov pochádza z arabského označenia alchýmie, ktoré hovorí o liečivej hodnote tejto byliny. Alchemilka pochádza z Anglicka, ale v súčasnosti je rozšírená po celom svete. Je to trvalá bylina pokrytá mäkkými chĺpkami, s laločnatými listami. Má žltozelené kvety, tvoriace súkvetia na dlhých stonkách. 

Z rastliny sa zbierajú listy a kvitnúce vrcholky. Používa vnútorne aj zvonka pri hnačkách, ťažkej menštruácii, na výplach ústnej dutiny, pri laryngitíde, pri krvácajúcich ďasnách a ako kloktadlo pri zápale hrtana.

## Iné projekty

Kategória:Ružovité
Kategória:Liečivé rastliny
Janowice Wielkie

**Janowice Wielkie** je turistické mesto v Poľsku v Dolnosliezskom vojvodstve v okrese okres jeleniogórski v rovnomennej gmine.  Nachádza sa na hranici Hory Kaczawskie a Hory Janowickie  v západnej časti Sudetov.

Žije tu 4230 obyvateľov (4.07.2010).

## Historické názvy
* Janouici – 1217 
* Ywanewicz – 1334 
* Janewicz – 1367 
* Janwicz – 1369 
* Groszin Janewicz – 1400 
* Janewitz – 1512 
* Janowitz – 1519 
* Alt Janowitz, Neu Janowitz – 1747 
* Jaehnowitz – 1765 
* Jänowitz, Jaenowitz, Jannowitz Alt, Jannowitz Neu – 1786 
* Johannesdorf, Janowice, Alt-Jannowitz – 1825 
* Janowice – 1945
* Janowice Stare i Nowe – 1956 
* Janowice Wielkie – 1960 

## Galéria

Súbor:Janowice Wielkie, kościół Chrystusa Króla 1.jpg|Kostol Krista Kráľa
Súbor:Janowice Wielkie, kościół Wniebowzięcia NMP 1.jpg|Kostol Nanebovzatia Panny Márie
Súbor:Castle Bolczow in Poland - gate.jpeg|Zrúcanina hradu Bolczów - XIV storočí
Súbor:Bolczów Zamek6.JPG|Hrad Bolczów
Súbor:Bolczów Zamek3.JPG
Súbor:Janowice Wielkie, Bobr 3.jpg|Barokový kamenný most cez rieku Beaver
Súbor:Janowice Wielkie, Bobr 1.jpg|
Súbor:Sokolik-FilarZachodni2.JPG|Panorama Janowice Wielkie vrchole skaly Sokolíka


## Partnerské mestá
*   Bruchhausen-Vilsen, Nemecko
*   Bozkov, Česko

## Referencie

## Iné projekty

Kategória:Mestá v Dolnosliezskom vojvodstve
Kategória:Powiat jeleniogórski
Gal

**Gal**, **gal**, alebo **GAL** môže byť:
* označenie obyvateľa Galie, pozri Galovia
* skratka pre angloamerickú jednotku objemu, pozri galón
* jednotka tiažového zrýchlenia v CGS, pozri Gal (gravimetria)
* skratka sacharidu, pozri galaktóza

## Pozri aj
* Gál
Gravimetria (geofyzika)

**Gravimetria** je medziodbor geofyziky a geodézie, ktorý študuje tiažové pole Zeme, prípadne iných vesmírnych telies. Meria sa pomocou gravimetrov.

Gravimetria sa obyčajne delí na 2 odbory:
* fyzikálna geodézia, ktorej cieľom je pomocou gravimetrických metód zistiť tvar Zeme
* aplikovaná gravimetria, ktorej cieľom je zisťovanie nehomogenít v zemskej kôre

## Používané jednotky
Gravitácia je meraná vo forme tiažového zrýchlenia . Jej jednotkou v sústave SI je meter za sekundu na druhú (skrátene m/s2 resp. m.s-2). V praxi sa však kvôli nízkym meraným hodnotám používa odvodená jednotka µm.s-2. Inou používanou jednotkou je Gal (1 Gal = 10-2 m.s-2 resp. 1 cm × sekunda na mínus druhú). 1 mGal sa teda rovná 10 µm.s-2.

## Gravitačná anomália
náhľad|vpravo|Zemské gravitačné anomálie, výsledok projektu NASA - GRACE (Gravity Recovery And Climate Experiment).
Zem nie je dokonalá guľa, ale v dôsledku svojej rotácie je deformovaná do tvaru oblátneho sféroidu, ktorého polárne oblasti sú sploštené, zatiaľ čo oblasti okolo rovníka sú vypuklejšie. Priemer v oblasti rovníka je približne o 20 km väčší ako v oblasti pólov. Zemské gravitačné pole preto musí byť vypočítavané zo sféroidu. Priemerná hodnota tiažového zrýchlenia je v oblasti 45. stupňa zemepisnej šírky asi g = 9,80665 m/s2. Táto hodnota však klesá smerom k rovníku a stúpa smerom k pólom. Celkový rozdiel medzi tiažovým zrýchlením na póloch a rovníku je asi 0,5%.

Tiažové zrýchlenie nie je na všetkých miestach zemského povrchu rovnaké z rôznych dôvodov. Nameraná hodnota tiažového zrýchlenia závisí hlavne od nadmorskej výšky, zemepisnej šírky ale v menšej miere aj od topografie (resp. okolitého reliéfu). Gravitačné anomálie sú rozdiely medzi skutočným gravitačným polom na určitom mieste a priemernými referenčnými hodnotami vypočítanými zo sféroidu. Najbežnejšie používanou v praxi je úplná bouguerova anomália, ktorá je odvodená od hodnoty nameraného tiažového zrýchlenia, korigovaná o viacero hodnôt odvíjajúcich sa od zemepisnej šírky, vplyv okolitého reliéfu, vplyv hypotetickej bouguerovej dosky, guľovité zakrivenie povrchu a iné.

## Referencie

Kategória:Geofyzika
Gravimetria

**Gravimetria** môže byť:
* medziodbor geofyziky a geodézie, študujúci tiažové pole Zeme, pozri gravimetria (geofyzika)
* kvantitatívna analytická metóda, pozri gravimetria (analytická chémia)
Intelligent drum and bass

**Intelligent drum and bass** (*IDB*) (tiež známy ako **atmospheric drum and bass**, **ambient jungle** a **artcore**) je rozšírený výraz pre podžáner drum and bassu s dôrazom na vplyvy lounge, jazzu, a ambientnej hudby. Hudba má zvyčajne veľmi atmosférickú alebo ambientnú kvalitu, s čistým syntetizovaným utlmením a hlbokými basmi. Rhodes piano je silne zastúpené popri ďalších jazz fusion nástrojoch ako gitara, flauta a spev.

LTJ Bukem, šéf Good Looking Records je asi najvplyvnejšou osobnosťou tohto štýlu. Jeho skladba „Demon's Theme“ napísaná v roku 1991 je považovaná za prvú skladbu atmospheric drum and bass.

## Významné vydavateľstvá
* Good Looking Records
* Moving Shadow Records
* 720 Degrees
* Warm Communications
* Timeless Recordings

## Významní umelci

## Jazzstep
**Jazzstep**, tiež známy ako **jazzy jungle** alebo **jazz and bass** je podžáner drum and bassu, ktorý vznikol v roku 1995. Je to výsledok kombinácie rytmickej drum and bass štruktúry s moderným elektronickým jazz zložením.

Typické melódie tohto žánru sú charakterizované mosadznými zostavami, akustickými nástrojmi, jazzovými váhami a jazzovými rytmami. Súvisiace žánre sú intelligent drum and bass a liquid funk.

## Významní umelci
*4hero
*Roni Size
*Shapeshifter
*Solid State
*Goldie
*E-Z Rollers
*Omni Trio
*Fabio
*Peshay
*Makoto

## Jazzstep skladby
* Grand Unified feat. Kadeem - Music Makes Me Feel This Way
* DJ Pulse - Planet Funk
* Carlito & DJ Addiction - Supergrass
* Roni Size - It's Jazzy

Kategória:Subžánre drum and bassu
Kategória:Elektronické hudobné žánre
Pohon 8 × 8

náhľad|HEMTT
náhľad|Tatra TERRNo 1 T 815-230S84 8&nbsp;×&nbsp;8.2 sklápač s pohonom 8 × 8

**Pohon 8 × 8** alebo **8WD** či **8 × 8** je schéma pohonu osemkolesových vozidiel, pri ktorých je poháňané každé z ôsmich kolies.

Medzi príklady vojenských vozidiel s pohonom 8 × 8 patria fínsky Patria AMV, ruský MAZ-7310 „Uragan“, americký Heavy Expanded Mobility Tactical Truck (HEMTT), česká Tatra T813 alebo nemecká MAN SX séria. Tento pohon bol široko využitý v rámci obojživelných vozidiel Argo.

## Externé odkazy
*Argo 
*MAN 8 × 8 EMTS  
*Armádny MAN SX 8 × 8 EMTS  

## Zdroj
* 

Kategória:Pohon všetkých kolies
Vtáčnik (vrch vo Vtáčniku)

**Vtáčnik** () je najvyšší vrch v rovnomennom pohorí na Slovensku. Nachádza sa v CHKO Ponitrie a veľká časť masívu patrí do národnej prírodnej rezervácie Vtáčnik.

## Poloha
Nachádza sa v centrálnej časti pohoria Vtáčnik, v geomorfologickom podcelku Vysoký Vtáčnik. Leží v hlavnom hrebeni pohoria, ktorým vedie hranica medzi Trenčianskym a Banskobystrickým krajom i okresmi Prievidza a Žarnovica. Vtáčnik je v katastrálnom území obcí Kamenec pod Vtáčnikom a Kľak. 

Súčasťou rozsiahleho centrálneho masívu sú aj juhozápadne ležiaca Kláštorská skala (), západne situovaný Zraz () a severovýchodne ležiace Malá Homôľka () a Veľká Homôľka (). Severozápadne orientované svahy odvodňujú prítoky rieky Nitra, juhovýchodné odvádzajú vodu rieke Hron.

Vrch je ôsmou zastávkou náučného chodníka Vtáčnik, začínajúceho v Gepňárovej doline neďaleko obce Bystričany. Skalné povrchové tvary (kotly, kužele, skalné stupne) bohato zastúpené v celom pohorí vznikli periglaciálnymi procesmi (činnosťou mrazu v priľadovcových oblastiach) alebo rozpadom andezitových prúdov, ktorým ku kráse pomohlo aj zvetrávanie (steny, skalné veže).

### Výhľady
Dominantu okolia pokrýva ihličnato-listnatý les, samotný vrchol je čiastočne odlesnený. Okrem mnohých vrchov v pohorí Vtáčnik, umožňuje výhľad na Štiavnické, Kremnické a Strážovské vrchy, Veľkú i Malú Fatru a Žiarsku i Hornonitriansku kotlinu. Pri výnimočných podmienkach je možné pozorovať Nízke i Vysoké Tatry, no tiež najvyššie vrchy v severnom Maďarsku, alpské vrcholy na severovýchode Rakúska i Lysú horu na severnej Morave.

## Prístup
* po  značke (Ponitrianska magistrála) z Kláštorskej skaly alebo Malej Homôľky v hlavnom hrebeni 
* po  značke z obce Bystričany
* po  značke z obce Kľak

## Referencie

## Pozri aj
* Národná prírodná rezervácia Vtáčnik
* Zoznam vrcholov vo Vtáčniku

## Iné projekty

## Externé odkazy
* Vtáčnik
* Poloha na turistickej mape

Kategória:Vrchy vo Vtáčniku
Kategória:Tisícovky na Slovensku
Kategória:Vrchy v okrese Prievidza
Kategória:Vrchy v okrese Žarnovica
Kategória:Kamenec pod Vtáčnikom
Kategória:Kľak (okres Žarnovica)
Diaľnica A4 (Poľsko)

**Diaľnica A4** () je diaľnica v Poľsku, ktorá vedie od nemeckých hraníc, kde tvorí pokračovanie diaľnice A4, smerom na východ k ukrajinským hraniciam, kde na ňu nadväzuje cesta M10. Diaľnica leží na trase cesty E40.

Diaľnica A4 je najdlhšou diaľnicou v Poľsku. Celková dĺžka po dokončení bude 670 km. Nachádza sa v južnej časti krajiny a spája mestá Vroclav, Opole, Katovice, Krakov, Tarnów a Rzeszów.

## Dejiny
Trasa z Berlína do Gliwíc bola naplánovaná už za čias Tretej ríše ako *Reichsautobahn 9* (Berlín – Vroclav) a *Reichsautobahn 29* (Vroclav – Gliwice). Niektoré časti boli postavené už počas 2. svetovej vojny a vydržali v pôvodnom stave až do 90. rokov 20. storočia. Neskôr boli modernizované alebo nahradené novou trasou.

Úsek medzi Katovicami a Krakovom bol vybudovaný v rokoch 1983 – 1996 v smere z východu na západ, preto sa na tomto úseku vyskytli zvláštnosti v označení (napr. obrátené číslovanie výjazdov a staničenie, ktoré bolo opravené až v roku 2000).

Ostatné úseky cesty sú budované od roku 1988 a prepokladané dokončenie je plánované na rok 2014.

## Diaľničné križovatky

## Galéria

Súbor:Autostrada A4 w Zabrzu-Makoszowach (Nemo5576).jpg|Diaľnica A4 v Zabrzu
Súbor:WezelGliwiceSosnicakwiecien2009.jpg|Výstavba križovatky Gliwice-Sośnica v roku 2009
Súbor:Highway A4 Katowice.JPG|Diaľnica A4 v Katoviaciach
Súbor:A4 biezanow-wegrzce wielkie.jpg|Stavba diaľnice v blízkosti Krakova



## Zdroje

## Iné projekty

## Externé odkazy
* Internetová stránka GDDKIA (viacero jazykov)

Kategória:Diaľnice v Poľsku
DAF Trucks

right|thumb|Ťahač DAF XF105.460 Super Space Cab s návesom
**DAF Trucks NV** je holandská automobilová spoločnosť divízie PACCAR, ktorá v súčasnosti vyrába nákladné automobily nad 7,5 tony. Hlavnými činnosťami spoločnosti sú hlavne vývoj, výroba, marketing, predaj a servis stredne ťažkých a ťažkých nákladných automobilov. Jej sídlo a hlavná továreň je v Eindhovene. Kabíny a nápravy sú vyrábané v závode Westerlo v Belgicku. Niektoré z modelov kamiónov predávaných pod značkou DAF sú navrhnuté a vyrábané výrobcom Leyland Trucks v ich závode v Anglicku.

## História
V roku 1928 Hubert „Hub“ van Doorne založil spoločnosť *Commanditaire Vennootschap Hub van Doorne's Machinefabriek*. Jej spolu-zakladateľom bol Coolen Huenges, majiteľ továrne na ľad a pivovaru. Huegens vlastnil automobil Stearns s posúvačovým bezventilovým motorom Knight a keď motor prestal fungovať, Hub van Doorne bol jediný kto tento motor vedel opraviť. Huegens bol taký spokojný s jeho prácou, že mu ponúkol peniaze, keby chcel Hub začať svoj vlastný obchod. Hub začal pracovať v malej dielni v areáli pivovaru. V roku 1932 spoločnosť, vtedy pod vedením Huba a jeho brata (Wim van Doorne) zmenila svoj názov na *Van Doorne's Aanhangwagen Fabriek* so skratkou *DAF*. Coolen Huengens opustil spoločnosť v roku 1936 a spoločnosť bola odvtedy v rukách bratov van Doorne. Do výroby sa vtedy dostal unikátny rozoberateľný príves. Tento príves bol špeciálne vytvorený pre nakladanie a vykladanie železničných kontajnerov, používaných pre kombinovanú cestnú a železničnú dopravu. Kontajner bol dlhý asi tri metre a celková hmotnosť bola 3,5 tony. Výroba týchto prívesov dostala firmu na prvé miesto dodávateľov kontajnerových prívesov na svete. V priebehu Druhej svetovej vojny boli postavené tri prototypy nákladných vozidiel. Po druhej svetovej vojne bol veľký dopyt po luxusných autách a nákladných vozidlách a tak firma využila svoju príležitosť a začalo sa tak so sériovou výrobou prívesov a návesov, technické oddelenie pracovalo na prvých autobusoch a vážne sa zvažovalo zahájenie prevádzky továrne na výrobu automobilov. Pozdĺž cesty do mesta Geldrop bola postavená prvá časť továrne na výrobu podvozkov nákladných áut. V týchto miestach sú výrobné priestory spoločnosti DAF umiestnené dodnes.

V septembri roku 1949 začala spoločnosť DAF s výrobou nákladných automobilov. Výroba sa asi po šiestich mesiacoch presťahovala do novej továrne s rozlohou 9,000 štvorcových metrov. Rad nákladných automobilov sa skladal z troch modelov: trojtonové A30, päťtonové A50 a šesťtonové A60. Tieto modely boli poháňané zážihovým motorom Hercules a vznetovým motorom od spoločnosti Perkinson.

## Súčasné modely
* Séria LF
* Séria CF
* Séria XF
* Séria XD
* Séria XG
* Séria XG+
* Séria XFC
* Séria XDC

## Referencie

## Iné projekty

## Externé odkazy
* Official DAF Website

Kategória:Výrobcovia nákladných automobilov
Kategória:Automobily DAF Trucks
Techno-DNB

**Techno-DNB** je silne technom ovplyvnený podžáner drum and bassu, ktorý sa objavil okolo roku 2005.

## Štýl
Je charakterizovaný zámerným prekračovaním hraníc medzi technom a drum and bassom, pomocou vplyvov zo všetkých štýlov techna, trance a niekedy aj house.

## Dôležitý producenti
* Allied
* Kano
* Proket
* Pylon
* The Panacea

## Významné vydavateľstvá
* Freak Recordings (homepage )
* Offkey Recordings (homepage )
* Tilt-Recordings a T-Files (homepage)

## Pozri aj
* Drum and bass
* Techno
* Techstep
* Neurofunk

Kategória:Subžánre drum and bassu
Kategória:Elektronické hudobné žánre
Autun

**Autun** je historické mesto vo Francúzsku v departemente Saône-et-Loire v regióne Burgundsko-Franche-Comté. Leží na rieke Arroux. 
V meste  sa do značnej miery zachovali stredoveké hradby s 23 vežami, ktoré stoja na základoch rímskej hradby v dĺžke asi . Z rímskej doby sa zachovali dve brány (*Porte d'Arroux* a *Porte Saint-André*), divadlo pre 17 tisíc divákov a zrúcanina chrámu, podľa tradície zasväteného bohovi Janusovi.

Hlavnou pamätihodnosťou je románska katedrála sv. Lazara na návrší nad starým mestom, vystavaná v rokoch 1120 - 1146 a prestavaná po vypálení Angličanmi roku 1379. V 15. storočí bola postavená aj mohutná stredná veža nad krížením. Z pôvodnej románskej výzdoby sa zachovala aj rada sochárskych detailov, najmä monumentálny tympanón západného portálu s výjavmi Posledného súdu.

## Partnerské mestá
*  Arévalo, Španielsko
*  Ingelheim am Rhein, Nemecko
*  Kawagoe, Japonsko
*  Stevenage, Veľká Británia

## Iné projekty

## Externé odkazy
* Oficiálna stránka

## Zdroj

Kategória:Mestá v regióne Burgundsko-Franche-Comté
Kategória:Obce v departemente Saône-et-Loire
Arroux

**Arroux** je rieka v Francúzsku v regióne Burgundsko. Je  pravostranným prítokom Loiry, do ktorej sa vlieva v blízkosti mesta Digoin

## Sídla na rieke
* Arnay-le-Duc 
* Autun 
* Étang-sur-Arroux 
* Toulon-sur-Arroux 
* Gueugnon 
* Digoin

## Iné projekty

Kategória:Rieky vo Francúzsku
Pendulum: Live at Brixton Academy

***Live at Brixton Academy*** je prvý živý koncertný album vydaný austrálskou drum and bassovou skupinou Pendulum, nahrávaný naživo v slávnej Brixton Academy v Londýne. Producentom bol Mike Downs a režisérom Paul Caslin, ktorý tiež režíroval hudobné video „Good Girl Gone Bad“ od Rihanny. Koncert obsahuje živé zábery natočené od 12 fanúšikov. Živý album sa dal kúpiť v predpredaji 8. júna 2009, teda len týždeň pred vydaním. Dňa 9. júna sa na mimoriadnej live show zúčastnila aj skupina Pendulum. Obe CD aj DVD obsahujú coververziu skladby „Master of Puppets“ od Metallicy.

## Zoznam skladieb

## Zostava

* Rob Swire - vokály, synthy
* Gareth McGrillen - basová gitara
* Peredur ap Gwynedd - gitara
* Paul Kodish - bicie
* Ben Mount („The Verse“) - MC

## Referencie

## Externé odkazy
* Pendulum officiálna webová stránka

Kategória:Albumy skupiny Pendulum
Kategória:Koncertné albumy z 2009
Kategória:Video albumy z 2009
Kategória:Video albumy skupiny Pendulum
Vladislav III.

**Vladislav III.** môže byť:
*Vladislav III. (Poľsko, 1202)
*Vladislav III. (Poľsko, 1227)
*Vladislav III. (Poľsko, 1434)

Kategória:Rozlišovacie stránky – Panovník
Junior Eurovision Song Contest 2009

**Junior Eurovision Song Contest 2009** bol siedmy ročník Junior Eurovision Song Contest a konal sa v Kyjeve na Ukrajine 21. novembra 2009. Súťaže sa zúčastnilo 13 krajín, členov  Európskej vysielacej únie (EBU). Víťazom sa stal Ralf Mackenbach z Holandska s piesňou „Click Clack“. Stal sa zároveň najstarším človekom, ktorý dovtedy vyhral Junior Eurovision Song Contest. Luara Hayrapetyan z Arménska Ekaterina Ryabova z Ruska obsadili spoločne druhé miesto.

## Umiestnenie
Záujem o poriadanie *Junior Eurovision Song Contest 2009* pôvodne prejavili štyri krajiny: Bielorusko, Srbsko, Švédsko a Ukrajina. Švédska TV4 neskôr svoju ponuku stiahla a odstúpila zo súťaže. Po prerokovaní v EBU, usporiadateľské právo hostiť JESC 2009 získala národná televízna spoločnosť Ukrajiny. Ukrajina tiež hostila Eurovision Song Contest 2005, tiež v Kyjeve.

## Logo a dizajn

Pre radosť ľudí je téma dizajnu celej súťaže. Logo "Strom života" alebo "Slnečnicu života" vymyslela Maria Primachenko

## Finále

### Výsledky

#### Jednotlivé body

## Externé odkazy
*Oficiálne stránky Junior Eurovision

Kategória:Veľká cena Eurovízie
Kategória:2009 na Ukrajine
Diaľnica A18 (Poľsko)

**Diaľnica A18** () je diaľnica v Poľsku, ktorá vedie od nemeckých hraníc, kde tvorí pokračovanie diaľnice A15, smerom na juhovýchod, kde končí na križovatke s diaľnicou A4. Diaľnica leží na trase cesty E36.

Ako A18 je označený iba 7 km dlhý úsek *Golnice–Krzyżowa*, vybudovaný v rokoch 1936 až 1938 a modernizovaný v roku 1995. Zvyšných 71 km je označených ako štátna cesta 18 a na A18 bude úsek preznačený až po skončení prestavby.

## Dejiny
Táto cesta vznikla už za čias Tretej ríše ako súčasť *Reichsautobahn 9* (Berlín – Vratislav). Bola postavená v rokoch 1936 – 1938 v polprofile.

V roku 1993 bol na plný profil rozšírený úsek od štátnej hranice po výjazd Królów. V roku 1995 bol zmodernizovaný úsek Golnice – Krzyżowa. V rokoch 2004 – 2006 bol dostavaný druhý jazdný pás vo zvyšnom úseku, pre preznačenie na diaľnicu je však potrebné zmodernizovať pôvodný jazdný pás.

## Diaľničné križovatky

## Zdroje

## Iné projekty

## Externé odkazy
* Internetová stránka GDDKIA (viacero jazykov)

Kategória:Diaľnice v Poľsku
Diaľnica A8 (Poľsko)

**Diaľnica A8** () je diaľnica v dolnosliezskom vojvodstve v Poľsku, ktorá tvorí diaľničný obchvat mesta Vroclav. Celá diaľnica je vo výstavbe. Diaľnica by mala z centra mesta odviesť tranzitnú dopravu, ktorá využíva štátnu cestu 5 a štátnu cestu 8. Súčasťou je aj Rędzińský most ponad rieky Odra a Ślęza.

## Dejiny
V roku 2008 boli podpísané zmluvy na výstavbu úsekov Magnice – Lotnisko, Lotnisko – Pawłowice, ako aj Rędzińského mostu. Výstavba by mala byť ukončená začiatkom roka 2011.

## Diaľničné križovatky

## Zdroje

## Iné projekty

## Externé odkazy
* Internetová stránka GDDKIA (viacero jazykov)

Kategória:Diaľnice v Poľsku
Mao Tun

**Mao Tun** (, , vlastným menom **Šen Te-chung**, , ; * 4. júl 1896† 27. marec 1981) bol čínsky spisovateľ. Preslávil sa najmä románovou tvorbou.

Šen Te-chung si v dvadsiatych rokoch vybral umelecký pseudonym *Mao-tun* (, ), s významom „*protiklad*, *rozpor*“, keďže toto slovo podľa neho výstižne vyjadrovalo napätie medzi protikladnými revolučnými ideológiami svojej doby. Neskôr zmenil jeho priateľ Šeng-tchao Je  prvý znak pseudonymu na 茅 (čo je tradičné čínske priezvisko „Mao“), aby ho uchránil pred politickou perzekúciou. 

## Život
Mao študoval v rokoch 1913 – 1916 na Pekinskej univerzite, kde sa naučil po anglicky a zoznámil sa so západnou literatúrou. Po škole sa venoval žurnalistike a roku 1919 sa pridal k Hnutiu štvrtého mája, ktoré otriaslo celou Čínou. V roku 1921 spoluzakladal *Spoločnosť pre štúdium literatúry* () a keď táto spoločnosť prevzala *Mesačník pre romány* (), Mao sa stal jeho hlavným redaktorom.

Od roku 1924 sa venoval revolučnej činnosti v Šanghaji. Keď bola roku 1926 vo Wu-chane ustanovená revolučná vláda, Mao prijal miesto na ministerstve informácií. Roku 1927 Čankajšek revolučnú vládu rozprášil a Mao utiekol do Šanghaja, ktorý spadal pod cudzineckú koncesiu.

V tomto období v ňom rastie túžba literárne zachytiť búrlivú dobu, ktorú prežil, zmarené nádeje a celý osud svojej generácie. V rokoch 1927 až 1928 napísal trilógiu *Zatmenie* (), ktorá ho vyniesla medzi popredných čínskych spisovateľov. V troch románoch opisuje zúfalstvo čínskych intelektuálov nad ich zmarenými nádejami a odsudzuje Čankajškov zásah. V roku 1932 napísal svoje najväčšie dielo, *Polnoc* (). Z tridsiatych rokov pochádza aj jeho sonda do ekonomických vzťahov v čínskej spoločnosti *Jarní hodvábnici* ().

Počas druhej svetovej vojny sa zapojil do protijaponského hnutia. Po založení Čínskej ľudovej republiky sa stal jej prvým ministrom kultúry (1949 – 1964). Roku 1964 bol však kvôli zmene ideológie z pozície zosadený a počas Kultúrnej revolúcie ho podrobili kritike. Revolúciu sa mu však podarilo prežiť a v sedemdesiatych rokoch bol jedným z predstaviteľom tzv. literatúry rán, ktorej nosnou témou bol život za kultúrnej revolúcie.

## Výber z diela
* *Zatmenie*, 1928
* *Traja kráčajúci ľudia*, 1931
* *Polnoc*, 1932
* *Jarní hodvábnici*, 1932
* *Obchod rodiny Linovej*, 1932
* *Jesenná žatva*, 1933

## Literatúra
Tun Maove dielo obšírne analyzoval slovenský sinológ Jozef Marián Gálik. Medzi Gálikové diela o Tun Maovi patria:
* Gálik, Marián. *Mao Tun and Modern Chinese Literary Criticism*. (1969)
* Gálik, Marián. *The Genesis of Modern Chinese Literature Criticism*. (1980)
* Mao Tun: *Jednej letnej noci*. Nový orient (Praha), 6, 1959
* Mao Tun: *Obchod rodiny Linovej a iné poviedky*. Bratislava: Slovenský spisovateľ, 1961.

## Referencie


Kategória:Čínski spisovatelia
Kategória:Čínski novinári
Kategória:Literárni teoretici
Nuuk Posse

**Nuuk Posse** je grónska hip-hopová skupina. Vznikla v roku 1985 pod iným menom, v roku 1991 sa premenovali na Nuuk Posse.  Rapujú po grónsky, anglicky a dánsky.

Členovia skupiny sú Andreas Hojgaard (beatbox), Lars Sørensen (rap), Peter Motzfeldt (rap, hudba), Henrik Pedersen (rap), Thomas Hansen (rap), and John Olsen (rap, texty).  Svoj prvý singel, *Sussa Appinnagu*, vydali v roku 1992. Svoj prvý album, *NP*, vydali v roku 1995 a v roku 1996 vydali svoj druhý album *Kaataq*. 

Koncertovali v rôznych krajinách, napríklad v Nemecku, Švédsku, Španielsku, Belgicku a Kanade, ale nikdy v Dánsku.

## Zdroje
* 

Kategória:Hiphopové hudobné skupiny
Telewizja Polska

**Telewizja Polska SA** (**TVP SA**; doslova *Poľská televízia*) je verejnoprávna televízna spoločnosť v Poľsku.

## Dejiny
Prvé pokusy o vytvorenie televíznej stanice v Poľsku sa začali v roku 1935. V roku 1939 sa uskutočnilo prvé pokusné vysielanie. Práce však boli prerušené po vypuknutí druhej svetovej vojny.

25. októbra 1952 bol odvysielaný prvý program (hudobno-baletné vystúpenie, trvajúce 30 minút). O tri mesiace neskôr sa začalo pravidelné vysielanie raz týždenne, od roku 1955 trikrát týždenne. V polovici 50. rokov začali vznikať regionálne štúdiá. Až do roku 1960 bola televízia súčasťou Poľského rádia, v tomto roku vznikol „Komitet ds. Radia i Telewizji "Polskie Radio i Telewizja"“. Od 1. februára 1961 vysielala televízia každodenne. V roku 1969 bola otvorená budova na ulici Woronicza, kde TVP sídli dodnes.

2. októbra 1970 začal vysielať druhý program (dnes TVP2). 16. marca 1971 bol odvysielaný prvý farebný program v štandarde SECAM.

V roku 1992 bola zmenená skratka z TP na TVP a začal vysielať program TVP Polonia pre Poliakov, žijúcich v zahraničí. Zároveň sa TVP definitívne oddelila od Poľského rádia. V roku 1995 prešlo vysielanie na štandard PAL.

Po roku 2000 začalo vysielanie viacerých tematických staníc (šport, kultúra, história). V roku 2008 bola predstavená prvá stanica, vysielajúca vo vysokom rozlíšení.

## Stanice
### Hlavné kanály
* TVP1
* TVP2
* TVP3
* 16 regionálnych štúdií TVP:

### Tematické kanály
* TVP Polonia
* TVP Kultura
* TVP Sport
* TVP Historia
* TVP Rozrywka
* TVP ABC
* TVP Seriale
* Белсат TV
* TVP ABC 2
* TVP Dokument
* TVP Kobieta
* TVP Kultura 2
* TVP Historia 2
* TVP Nauka
* TVP Parlament
* Jasna Góra TV
* Alfa TVP
* TVP World
* TVP Wilno

### Kanály v kvalite [[HDTV|HD]]
* TVP HD
* TVP1 HD
* TVP2 HD
* TVP Dokument HD
* TVP Kobieta HD
* TVP Nauka HD
* TVP Rozrywka HD
* TVP ABC HD
* Belsat TV HD
* Alfa TVP HD
* TVP Sport HD
* TVP INFO HD
* TVP Polonia HD
* TVP World HD
* TVP Kultura HD

## Zdroje

Kategória:Televízia v Poľsku
Das Boot (skladba)

„**Das Boot**“ je skladba nahraná nemeckým dance projektom U96. Bol to debutový singel z rovnomenného albumu a bol vydaný v roku 1991. Singel sa stal #1 v Rakúsku, Švajčiarsku, Nemecku a Nórsku a bol hitom prvej desiatky vo Francúzsku a Holandsku. Pieseň bola predmetom viacerých remixov počas rokov.

## Zoznam skladieb
; CD maxi
# "Das Boot" (techno verzia) – 5:14
# "Tiefenrausch" – 4:18
# "Das Boot" (trigger verzia) – 5:14

; 7" singel
# "Das Boot"
# "Das Boot" (Mickey Finn full verzia)

; 12" maxi
# "Das Boot" (techno verzia) – 5:14
# "Tiefenrausch" – 4:18

; Kazeta
# "Das Boot" (techno verzia) – 5:14
# "Das Boot" (trigger verzia) – 5:14

; CD maxi - Remixy
# "Das Boot / Kennedy" (Megamix - I Wanna Be a Kennedy) – 6:14
# "Sonar Sequences – 6:13
# "Das Boot" – 3:25

; CD maxi - 2001 remixy
# "Das Boot 2001" (radio edit) – 3:41
# "Das Boot 2001" (DJ Mellow-D remix) – 8:22
# "Das Boot 2001" (Cosmic Gate remix) – 7:41
# "Anthem 2001" – 3:19

; 12" maxi - 2001 remixy
# "Das Boot 2001" (Cosmic Gate remix) – 7:41
# "Das Boot 2001" (DJ Errik remix) – 8:05
# "Das Boot 2001" (Schiller remix) – 8:23
# "Das Boot 2001" (Avancada remix) – 8:12

## Rebríčky a predaje

### Vrcholové pozície

1 "Das Boot II"
2 "Das Boot 2001"

### Koncoročný rebríček

### Certifikácie

## Referencie

Kategória:Single z 1992
Kategória:Single z 1995
Kategória:Single z 2001
Kategória:Piesne U96
Kategória:Piesne z 1992
Ódate

**Ódate** () je japonské mesto v prefektúre Akita na ostrove Honšu, najväčšom  ostrove Japonska.

Mesto bolo založené 1. apríla 1951.

## Iné projekty

## Externé odkazy
* oficiálna stránka mesta 

Kategória:Mestá v Japonsku
Kategória:Sídla v prefektúre Akita
Das Boot (album)

***Das Boot*** je prvý album nemeckej dance skupiny U96, vydaný v roku 1992. Skladba „Das Boot“ je coververziou soundtracku k nemeckému filmu *[[Das Boot (film)|Das Boot]]*, ktorý zložil Klaus Doldinger. Názov skupiny *U96* je odkazom na film.

## Zoznam skladieb
### 1992 vydanie: Polydor / 513 185-1
# „Das Boot“ – 5:14
# „Come 2 Gether“ – 3:49
# „Der Kommandant“ – 3:12
# „Art of U96“ – 4:30
# „I Wanna Be a Kennedy“ – 5:31
# „Ambient Underworld“ – 3:51
# „Sporty Animal-Loving Extrovert“ – 3:00
# „Sonar Sequences“ – 6:00
# „Bonus Track, Das Boot (Klassik Version)“ – 1:59

### 1992 vydanie: Polydor / 513 185-2
# „Das Boot“ – 5:14
# „Come 2 Gether“ – 3:49
# „Der Kommandant“ – 3:12
# „No Control“ - 4:30
# „Art of U96“ – 4:14
# „I Wanna be a Kennedy“ – 5:31
# „Ambient Underworld“ – 3:51
# „Sporty Animal-Loving Extrovert“ – 3:00
# „Sonar Sequences“ – 6:00
# „Bonus Track, Das Boot (Klassik Version)“ – 1:59

Kategória:Hudobné albumy z 1992
Kategória:Albumy U96
Das Boot

**Das Boot** môže byť
* román L.-G. Buchheima z roku 1973, pozri Das Boot (román)
* film z roku 1981 podľa tohto románu, pozri Das Boot (film)
* album skupiny U96 z roku 1992, pozri Das Boot (album)
** skladba skupiny U96 z roku 1991, pozri Das Boot (skladba)
Ženská štvorhra na Moorilla Hobart International 2010

**Ženská štvorhra na Moorilla Hobart International 2010** sa hrala ako súčasť Moorilla Hobart International 2010 od 10. januára do 16. januára. Víťazkami sa stali Taiwančanka Čuang Ťia-žung a Češka Květa Peschkeová, ktoré vo finále porazil taiwansko-rumunský pár Čan Jung-žan, Monica Niculescová 3-6, 6-3, 10-7.

## Nasadenie

## Odmeny a body do rebríčka

### Výsledky

## Externé odkazy
* Pavúk štvorhry 

Kategória:Moorilla Hobart International 2010
Štefan Mečár

Brigádny generál Ing. **Štefan Mečár** (* 11. január 1959, Ochodnica) je slovenský generál vo výslužbe. V roku 2007 bol ustanovený do funkcie veliteľa 1. mechanizovanej brigády v Topoľčanoch.

## Život
V roku 1978 absolvoval Vojenské gymnázium Slovenského národného povstania v Banskej Bystrici a v roku 1982 Vojenskú vysokú školu vo Vyškove na Morave a zároveň bol menovaný do hodnosti poručík ako vojak z povolania. Následne  pôsobil v Česku, kde vykonával základné veliteľské funkcie v tankovom vojsku. Po ukončení postgraduálneho štúdia na Vojenskej akadémii A. Zápotockého v Brne bol v roku 1990, ustanovený do funkcie zástupcu veliteľa 2. tankového pluku v Rakovníku.

Po zániku Česko-Slovenska sa v roku 1993, stal náčelníkom štábu brigády v Nitre. Od roku 1994 do roku 1995  absolvoval jazykový kurz a štúdium v Nemecku. Po ich absolvovaní sa stal v roku 1996 riaditeľom úradu na ministerstve obrany SR v Bratislave. V roku 1999 absolvoval štúdium na univerzite v Hamburgu a v roku 2001 jazykový kurz v Kanade. V roku 2005 absolvoval štúdium na Akadémii obrany v Paríži. Po jeho absolvovaní sa stal zástupcom veliteľa Národnej akadémie obrany v Liptovskom Mikuláši. V roku 2006 bol ustanovený do funkcie veliteľa 2. mechanizovanej brigády v Prešove. V tejto funkcii ho prezident SR v roku 2007 vymenoval do prvej generálskej hodnosti brigádny generál. Od roku 2007 vykonával funkciu  veliteľa 1. mechanizovanej brigády v Topoľčanoch kde svoju vojenskú kariéru ukončil v tom istom roku.

Ovláda francúzsky, nemecký a ruský jazyk.

## Miesta vojenského pôsobenia
* Slovensko: Banská Bystrica, Nitra, Bratislava, Liptovský Mikuláš, Prešov, Topoľčany
* Česko: Čáslav, Vyškov na Morave, Brno, Rakovník
* Nemecko: Erfurt, Lipsko, Hamburg
* Kanada: Quebec 
* Francúzsko: Paríž

## Vyznamenania
Za službu vlasti, Čestný odznak OS SR, Za vernosť OS SR, Za službu v mierových pozorovateľských  misiách,  Pamätná medaila ministra obrany a ďalšie.

## Externé odkazy
* Fotografia 

## Zdroj
* Štaigl, J. a kolektív: *Generáli - slovenská vojenská generalita  1918 – 2009*, Magnet Press, Slovakia 2009, str. 126

Kategória:Slovenskí generáli
Kategória:Absolventi Vojenskej akadémie v Brne
Kategória:Príslušníci Ozbrojených síl Slovenskej republiky
Kategória:Velitelia 1. mechanizovanej brigády
Kategória:Velitelia 2. mechanizovanej brigády
Kategória:Osobnosti z Ochodnice